প্যালেস্টাইনকে রাষ্ট্রের স্বীকৃতি দেওয়া নিয়ে কড়া বার্তা নেতানিয়াহু’র

ওয়েব ডেস্ক : সম্প্রতি প্যালেস্টাইনকে (Palestine) রাষ্ট্র হিসাবে স্বীকৃতি দিয়েছে ব্রিটেন (Britain), কানাডা (Canada) ও অস্ট্রেলিয়া (Australia)। এমনকি ফ্রান্স ও বেলজিয়ামও প্যালেস্টাইনকে রাষ্ট্রের স্বীকৃতি দেবে বলে জানিয়েছে। এ নিয়ে পশ্চিমী দেশগুলিকে কড়া ভাষায় আক্রমণ করলেন ইজরায়েলের (Israel) প্রধানমন্ত্রী বেঞ্জামিন নেতানিয়াহু (Benjamin Netanyahu)।

তিনি জানিয়েছেন, কিছু দেশের তরফে প্যালেস্টাইনকে (Palestine) রাষ্ট্র হিসাবে ঘোষণা করা হয়েছে। কিন্তু এভাবে তাদেরকে আটকানো যাবে না। এর পাশাপাশি ইজরায়েলের প্রধানমন্ত্রীর দফতর থেকে একটি বার্তা দিয়ে বলা হয়, ‘প্যালেস্টাইন কখনই রাষ্ট্র হিসাবে গড়ে উঠবে না।’ প্যালেস্টাইনকে রাষ্ট্র হিসাবে ব্রিটেন, কানাডা ও অস্ট্রেলিয়ার স্বীকৃতি দেওয়াকে, সন্ত্রীসবাদীদের হাতে পুরস্কার তুলে দেওয়া হিসাবে ব্যাখ্যা করেছিলেন ইজরায়েলের প্রধানমন্ত্রী।

আরও খবর : ধর্ষণের শাস্তি! ক্যালিফোর্নিয়ায় বৃদ্ধাকে খুন ভারতীয় যুবকের

প্রসঙ্গত, ২০২৩ সাল থেকে এই যুদ্ধ চলছে। প্রথমে ইজরায়েলের (Israel) উপর হামলা চালিয়েছিল হামাস (Hamas)। পণবন্দি করেছিল বহু ইজরায়েলিকে। এর পাল্টা জবাব দিতে গাজাকে (Gaza) ধ্বংসস্তুপে পরিণত করেছে আইডিএফ বা ইজরায়েল ডিফেন্স ফোর্স। সেই ধ্বংসযজ্ঞের কারণে এখনও পর্যন্ত ৬৪ হাজারের বেশি মানুষের মৃত্যু হয়েছে বলে খবর। এর পাশাপাশি বহু মানুষ ঘরছাড়া হয়েছেন। অনাহারে মৃত্যু হচ্ছে অনেকের। এই পরিস্থিতে প্যালেস্টাইনকে রাষ্ট্র হিসেবে ঘোষণা করার দাবি উঠেছিল। ইতিমধ্যে বহু দেশ প্যালেস্টাইনকে রাষ্ট্র হিসেবে ঘোষণাও করেছে। এবার সেই তালিকায় যুক্ত হয়েছে ব্রিটেন, কানাডা এবং অস্ট্রেলিয়া।

প্যালেস্টাইনকে রাষ্ট্র হিসেবে ঘোষণা করা নিয়ে ব্রিটেনের প্রধানমন্ত্রী কেইর স্টারমার (Keir Starmer) এক্স হ্যান্ডেলে বলেছিলেন “মধ্যপ্রাচ্যে ক্রমবর্ধমান ভয়াবহতার মুখে আমরা শান্তি এবং দ্বি-রাষ্ট্র সমাধানের সম্ভাবনাকে বাঁচিয়ে রাখার জন্য কাজ করছি।” সঙ্গে তিনি বলেছেন, শান্তি এবং দ্বিরাষ্ট্র সমাধানের আশা জাগিয়ে ব্রিটেন আনুষ্ঠানিকভাবে প্যালেস্টাইকে রাষ্ট্র হিসাবে স্বীকৃতি দিচ্ছে। এর পাশাপাশি কানাডা এবং অস্ট্রেলিয়াও প্যালেস্টাইনকে রাষ্ট্র হিসেবে ঘোষণা করেছে। তা নিয়ে এবার পশ্চিমী দেশেগুলিকে কড়া ভাষায় আক্রমণ করলেন বেঞ্জামিন নেতানিয়াহু।